A döntőre pár nappal később, augusztus 23-án került sor a 2200 fő befogadására képes Usher Hallban, mely korábban az 1972-es Eurovíziós Dalfesztiválnak is otthont adott. Utoljára 2004-ben tartották a döntőt fedett intézményben. A résztvevők a választott zeneműveket a BBC Skót Szimfonikus Zenekar kíséretében, a dán Thomas Dausgaard vezényletével adták elő, majd a szakmai zsűri kiválasztotta a győztest.